Metsküla algkool

Metsküla algkool on algkool Pärnu maakonnas Lääneranna vallas Metskülas. 

Metsküla algkool on ainus tegutsev ajalooline kool otse Matsalu lahe kaldal.

Metsküla algkooli direktor on Pille Kaisel.

 Ajalugu  
 Esimene tegevusperiood 
1852. aastal alustas Kooli talu juures luteriusu kool 18 poisiga. 1880. aastaks oli õpilasi 102.

1912 ehitati praegune koolimaja ja selles asus vene õigeusu kool. Koolid liideti 1916–1917. Kolmeklassiline ühise nimega Saastna algkool jätkas praeguses koolimajas 42 õpilasega.

1919. aastast oli kool neljaklassiline ja 1931. aastast kuueklassiline.

1925 oli õpilasi 64.Kooli ajalugu metskulakool.laaneranna.ee (vaadatud 2. septembril 2023)

1978. aastal oli koolis 16 õpilast ja kolm klassi ning kool suleti õppurite vähesuse tõttu.

 Teine tegevusperiood 
Uuesti avati kool Metsküla algkooli nime all 1989. aastal, kui seal asus õppima neli õpilast.

1992. aastast muudeti kool taas kuueklassiliseks.

2023. aasta märtsis otsustas vallavolikogu kärpida kohalikku koolivõrku ning selle raames plaaniti sulgeda ka Metsküla kool."Lääneranna vald otsustas hoolimata elanike protestist mitu kooli sulgeda" ERR, 24. märts 2023

2023. aasta juunis valiti sulgemisohtus 21 õpilasega väikekool rahvahääletuse tulemusel Eesti aasta kooliks.

 Kooli sulgemine 
Lääneranna vallavolikogu otsustas sulgeda kooli 2023. aasta sügisest."Kohus jättis Metsküla kooli õiguskaitseta" ERR, 17. juuli 2023 Ettevõtja Parvel Pruunsild kandis seepeale Lääneranna vallavalitsusele 40 000 eurot sihtotstarbelist toetust Metsküla algkooli tuleva õppeaasta kulude katteks."Pruunsild annetas Metsküla koolile 40 000 eurot" ERR, 18. juuli 2023 Lääneranna vallavalitsus kandis toetuse Pruunsillale tagasi korruptsiooniohu tõttu. Kuigi Lääneranna vallavolikogu otsustas Metsküla algkooli sulgeda, siis alustati koolis 1. septembril õppetööd ning lapsevanemad ootasid, et saavad kohtus valla üle võidu."Metsküla kool alustab valla otsust trotsides uut kooliaastat" ERR, 1. september 2023 Kuna Metsküla kooli 17 last jätkasid käimist ametliku otsuse järgi suletud koolis, siis seaduse järgi ei täitnud nad koolikohustust ja nii otsustas vallavalitsus 9. novembril määrata nad käima Lihula Gümnaasiumis."Lääneranna vallavalitsus määras Metsküla lapsed vanemate teadmata Lihula kooli" Lääne Elu, 9. november 2023 Kohus on mitu korda edasi lükanud otsust, kas Lääneranna vallal on kohustus kooli ülal pidada. Tallinna halduskohus jättis tühistamata valla otsuse lõpetada Metsküla algkooli tegevus ning 2024. aasta oktoobri lõpul jättis Tallinna ringkonnakohus rahuldamata ka Metsküla algkooli õpilaste vanemate apellatsioonkaebuse."Ringkonnakohus jättis Metsküla kooli lastevanemate kaebuse rahuldamata" ERR, 29. oktoober 2024

2025. aasta sügisel tühistas Riigikohus Lääneranna valla koolide sulgemise ja ümber korraldamise otsuse ning kuigi osades argumentides jäeti õigus vallale, siis leidis kohus, et tehtud mõjuanalüüs jäi pinnapealseks, vald taganes liiga kergekäeliselt peredele antud lubadustest ega kuulanud piisavalt nende arvamust."Ivo Pilving: sõnamurdlik koolireform" ERR, 27. november 2025 Vahepeal olid koolid aga juba ümber korraldadatud, mille tõttu peab vald tegema koolide osas otsuse, kas on otstarbekas ja vajalik muudatused tagasi pöörata või mitte."Riigikohus tühistas osaliselt Lääneranna volikogu koolide sulgemise otsuse" ERR, 27. november 2025

 Tegevus erakoolina 
2023/2024 õppeaastal mitteametlikult edasi tegutsenud Metsküla algkool alustas 1. septembrist 2024 tegevust ametliku erakoolina. Kui varasemal sügisel oli koolis 21 õpilast, siis erakoolis alustas kooliteed juba 34 õpilast."Metsküla algkool alustas esimest õppeaastat ametliku erakoolina" ERR, 1. september 2024

Kooli igakuine õppemaks on 50 eurot ja hoonet renditakse vallalt neljaks aastaks hinnaga kaks eurot ruutmeeter (500 eurot kuus), millele lisanduvad kõrvalkulud (umbes 300–1000 olenevalt aastaajast). Kooli jätkamiseks loodi MTÜ Metsküla Kool. Kooli direktor plaanib õpilaste ja töötajate arvu suurenemise tõttu juurdeehitist (klassiruumid, raamatukogu ja kaugtöökontor).

 Tunnustus 
 Aasta kool 2023"Aasta kool 2023 on Metsküla algkool" ERR, 2. juuni 2023

 Viited 

 Välislingid 
 Kooli koduleht

Kategooria:Lääneranna vald
Kategooria:Pärnu maakonna koolid